સિંગાપુર પહોંચીને કિમ જોંગે સૌપ્રથમ ત્યાંના વિદેશપ્રધાન વિવિયન બાલકૃષ્ણન સાથે મુલાકાત કરી હતી. ચાંગી એરપોર્ટ પરથી કિમ જોંગને કાર દ્વારા હોટલ સુધી લાવવામાં આવ્યા હતા. આ દરમિયાન તેમની સાથે 20થી વધુ વાહનોનો કાફલો હતો. જેમાં એમ્બ્યુલન્સ પણ હતી. સિંગાપુરના લોકો રસ્તા પર ઉભા હતા જેથી કાળી ફિલ્મ લગાવેલી લીમોઝીન કારની તસવીરો ખેંચી શકાય. આપને જણાવી દઈએ કે, સિંગાપુરમાં વડાપ્રધાનની કારને પણ કાળી ફિલ્મ લગાવવાની મંજૂરી આપવામાં નથી આવતી.